*Proiect*

**GUVERNUL REPUBLICII MOLDOVA**

**HOTĂRÎRE** nr. \_\_\_

din\_\_\_\_\_\_\_\_\_\_\_\_

**Cu privire la transmiterea unor bunuri imobile**

În temeiul art. 6 alin. (1) lit. a1) şi art.14 alin. (1) lit. c) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul HOTĂRĂŞTE:

**1.** Se transmit, cu titlu gratuit, din administrarea Agenţiei Relaţii Funciare şi Cadastru, gestiunea Întreprinderii de Stat “Institutul de Geodezie, Prospecţiuni Tehnice şi Cadastru „INGEOCAD” în administrarea Instituţiei Publice “Agenţia Servicii Publice” bunurile imobile proprietate publică a statului: construcţia din mun. Chişinău, str. Alexandr Puşkin, 47, cu suprafaţa de 994 m2, număr cadastral 0100419.014.01 şi terenul aferent acesteia, cu suprafaţa de 0,4026 ha, număr cadastral 0100419.014.

**2.** În termen de o lună, Agenţia Relaţii Funciare şi Cadastru în comun cu Întreprinderea de Stat “Institutul de Geodezie, Prospecţiuni Tehnice şi Cadastru „INGEOCAD” şi cu Instituţia Publică “Agenţia Servicii Publice” vor asigura transmiterea bunurilor imobile în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art.2), cu modificările şi completările ulterioare.

**3.** Instituţia Publică “Agenţia Servicii Publice” va efectua modificarea documentaţiei cadastrale în conformitate cu prevederile legislaţiei în vigoare şi ale prezentei hotărîri.

**4.** Poziţia nr.105 din anexa nr.5 la Hotărârea Guvernului nr.351 din 23 martie 2005 “Cu privire la aprobarea listei bunurilor imobile proprietate publică a statului şi la transmiterea unor bunuri imobile” (Monitorul Oficial al Republicii Moldova, 2005, nr.129-131, art.1072), cu modificările şi completările ulterioare, se exclude.

|  |  |
| --- | --- |
| **PRIM-MINISTRU Pavel FILIP** |  |
| **Contrasemnează:** |  |
|  |  |
| Ministrul finanţelor Octavian Armaşu |  |
|  |